Ruba

Ruba ir apdzīvota vieta Saldus novada Rubas pagastā, pagasta centrs. Izvietojusies Vadakstes labajā krastā pie Glūdas—Reņģes dzelzceļa 45 km no novada centra Saldus un 138 km no Rīgas.

Apdzīvotā vieta sākusi veidoties ap 1897. gadu, kad Reņģes muižas (Ringen) īpašnieks iznomāja pirmos apbūves gabalus pie dzelzceļa līnijas Jelgava—Mažeiķi Reņģes stacijas. 1925. gadā Rubai piešķīra biezi apdzīvotas vietas (ciema) statusu. 1935. gadā Rubā bija 286 iedzīvotāji, 1989. gadā — 505.

Rubā atrodas pagasta pārvalde, pamatskola (Reņģes muižā 2,5 km no Rubas), speciālā internātpamatskola, tautas nams, pasts, aptieka, ģimenes ārsta prakse.

 Atsauces 

 Ārējās saites

Kategorija:Rubas pagasts
Kategorija:Saldus novada ciemi
Kategorija:Latvijas ciemi
Kategorija:Latvijas pagastu centri